Tfajla ta' 20 sena minn Pembroke ttieħdet l-isptar kawża ta' inċident tat-traffiku. Il-każ seħħ fi Triq il-Kosta għall-ħabta tas-6 ta' filgħaxija. Huwa mifhum li t-tfajla ntlaqtet minn karozza tat-tip Mazda Demio misjuqa minn mara ta' 60 sena minn Ħal Għaxaq. Fuq il-post issejħet ambulanza li ħadet lit-tfajla l-isptar Mater Dei għal aktar kura. Il-kundizzjoni tagħha għadha mhux magħrufa.